《奉和四月三日上阳水窗赐宴应制得春字》
唐代·孙逖

今日逢初夏，欢游续旧旬。气和先作雨，恩厚别成春。

凤吹临清洛，龙舆下紫宸。此中歌在藻，还见跃潜鳞。

作者简介：孙逖（696～761） 唐朝大臣、史学家，今东昌府区沙镇人。自幼能文，才思敏捷。曾任刑部侍郎、太子左庶子、少詹事等职。有作品《宿云门寺阁》《赠尚书右仆射》《晦日湖塘》等传世。